doon niya napagmalas ang cahoy na piedras platas ang balat ay guintong uagas anaqui', may piedrerias. sa toua niya', ligaya sa cahoy niyang naquita, oras nang las cinco na madlang ibo', nagdaan na. sa gayong daming nagdaan manga ibong cauan cauan, ualang dumapo isa man sa cahoy niyang namasdan. ganitong diquit na cahoy ualang ibong humahapon, ito', di co mapagnoynoy cahalimbaua co', ulol. ang cahoy na caagapay mayroong ibong nagdaan, ito', siyang tangi lamang bucod na hindi dapuan. cahit anong casapitan ay hindi co tutugutan, na cun anong cabagayan sa cahoy na gaua', lalang. ay ano', nang lumalim na ang gabi ay tahimic na, doon sa batong naquita ay nangubli capagdaca. ay ano', caalam alam sa caniyang paghihintay, siya na nganing pagdatal nang ibong adarnang mahal. dumapo na nganing agad sa cahoy na piedras platas, at naghusay nangang caguiat balahibong sadyang dilag. sa principeng napagmasdan ang sa ibong cariquitan, icao ngayo', pasasaan na di sa aquin nang camay.